1. Елаборат о виполнєносци предписаних условийох за початок роботи и окончованє дїялносци образованя и воспитаня – ОРИҐИНАЛ (у двох прикладнїкох) – *модел елаборату у прилогу*.
2. Акт о снoваню установи (одлука – кед снователь єдна особа або контракт – кед снователє два або вецей особи) – ОРИҐИНАЛ або оверена копия (у двох прикладнїкох).
3. Одлука снователя о менованю дочасного орґану управяня установи у снованю – OРИҐИНАЛ (у двох прикладнїкох).
4. Одлука снователя о менованю окончователя длужносци директора установи у снованю – OРИҐИНАЛ (у двох прикладнїкох ).
5. Доказ о виполнєносци гиґиєнско-технїчних условийох (санитарних и процивогньових), у складзе зоз законом и предписанями зоз хторима ше ушорює тоту обласц :

– фотокопия ришеня о дозволи за хаснованє за обєкт у хторим ше будзе окончовац дїялносц образованя и воспитаня (за нововибудовани обєкт), або

– фотокопия записнїку санитарного инспектора о виполнєносци условийох за одредзени обєкт з обласци санитарней защити и фотокопия записнїку Сектора за позарядово ситуациї при компетентней Полицийней управи о виполнєносци условийох з обласци процивогньовей защити.

1. Вияви о согласносци наставнїка/воспитача и фахових сотруднїкох же би засновали роботне одношенє або були анґажовани у установи найпознєйше з дньом початку роботи установи – ОРИҐИНАЛ и фотокопия (*модел вияви у прилог*у).
2. Копиї дипломи о закончуюцим одвитуюцим образованю за особи зоз точки 4 (два прикладнїки).
3. ОРИҐИНАЛ ґаранциї дїловней банки (кед снователь друга правна або физична особа) же обезпечени средства у висини средствох:
* за єден рок роботи предшколскей установи (сума 5.000 еврa у динарскей проциввредносци);
* циклус основного образованя (сума 15.000 евра у динарскей проциввредносци);
* за тирванє програми штреднього образованя (15.000 еври у динарскей проциввредносци).

**Надпомнуце:** Банкарска ґаранция муши важиц найменєй єден роботни рок за предшколски установи, за основну школу у зависносци од тирваня циклусу образованя хтори ше верификує, а за штредню школу у зависносци од образовного профилу– три або штири школски роки.

1. Вивод зоз каребней евиденциї МУП-у (лєм кед снователь установи физична особа) же особа нє осудзована з правомоцну пресуду за виновни дїла насилство у фамелиї, однїманє малолїтней особи, занєдзбованє и малтретованє малолїтней особи або родосквернєнє, за виновни дїла приманє або даванє мита, за виновне дїло зоз ґрупи виновних дїлох процив полней шлєбоди, процив правного транспорту и процив чловечносци и других доброх цо су защицени з медзинародним правом, без огляду на вирекнуту виновну санкцию, за яки нє, у складзе зоз законом, утвердзене дискриминаторне справованє; за виновни дїла процив животу и цела, процив уставного ушореня Републики Сербиї и другого виновного дїла оконченого на чкоду дзецка, як и за виновне дїло за яке вирекнута безусловна кара гарешту цо тирва найменєй три мешаци.

**Надпомнуце:**

Кед наведзени доказ обезпечує подношитель вимаганя (физична особа), у складзе зоз членом 103.

пасус 3. Закона о общим управним поступку, треба доручиц вияву (*Формулар ПЛ )* и ОРИҐИНАЛ – вивод хтори нє може буц старши як шейсц (6) мешаци од дня подношеня вимаганя за верификацию – (*модел вияви у прилогу)*.

1. Доказ о власнїцтве або закупе простору – кед снователь власнїк простору навесц число парцели и катастерскей општини у елаборату або кед снователь закупец простору, треба доручиц фотокопию контракту о закупе простору у хторим ше будзе окончовац образовно-воспитну роботу.

Снователь длужен доручиц и контракт о закупе физкултурней сали (кед є нє облапена зоз контрактом о закупе простору) або други доказ же обезпечени простор за реализацию настави за предмет физичне воспитанє (напр. спорозуменє/контракт о хаснованю спортского центру).

**Надпомнуце:** Кед закуподавец простору або физкултурней сали ношитель права хаснованя явней власносци у смислу Закона о явней власносци («Службени глашнїк РС» число 72/2011, 88/2013, 105/2014, 104/2016 – др. закон, 108/2016, 113/2017, 95/2018 и 153/2020 ), подношитель вимаганя треба же би приложел согласносц снователя – ношителя права явней власносци на даванє стварох до закупу.

Термин тирваня контракту о закупе простору муши буц найменєй на єден рок (за предшколску установу), циклус образовања, штири роки або осем роки (за основну школу), три або штири роки – у зависносци од тирваня програми образованя (за штредню школу).

1. Доказ о виполнєносци предписаних СРПС стандардох за нову опрему, наставни, односно, дидактични средства – сертификати.
2. Доказ о плаценю РАТ-у (кед снователь друга правна або физична особа) у суми 20.810,00 динари на рахунок 840-742221843-57 (приматель – буджет Републики Сербиї; наменка уплацованя – републична административна такса) – ОРИҐИНАЛ або оверени вивод зоз банки о оконченим уплацованю.